હીરા ઉદ્યોગ સાથે સંકળાયેલા સૂત્રો પાસેથી પ્રાપ્ત વિગતો મુજબ જૈન વેપારીનો મુંબઈના કાલબાદેવી વિસ્તારમાં જ્વેલરીનો મોટો શો-રૂમ આવેલો છે, એક વર્ષ અગાઉ મોટાપાયે ઉધારમાં ડાયમંડ અને ગોલ્ડની ખરીદી કરવામાં આવી હતી તેમજ રિયલ એસ્ટેટ સેક્ટરમાં પણ રોકાણ કરવામાં આવ્યું હતું, જોકે વેપારમાં મોટું નુકશાન થતા વેપારી માટે લેણદારોને રૂપિયા પરત કરી શકવાનું અઘરું બન્યું હતું, જેના કારણે લેણદારોના ફોન લેવાનું પણ વેપારીએ બંધ કરી દીધું હતું.